cyanic-selkie/wikianc huggingface dataset:
קרב מרסא תלמאת
מוכנות חיל הים בזירה
כוחות חיל הים בים סוף נמצאו בנחיתות כמותית ואיכותית מול המצרים. בבסיס מפרץ שלמה נערכו נחתות שתרגלו והתאמנו לקראת מבצע נחיתה גדול בצדו המערבי של מפרץ סואץ. ארבע ספינות דבור קיימו פעילות ביטחון שוטף כנגד מבריחים ואנשי מודיעין. להשגת יכולת התקפית ויתרון איכותי בזירה נבנו במספנות ישראל שש ספינות סער 4 שתוכננו במיוחד לים סוף.
IBM
היסטוריה
בשנת 1973 עברו מטה התאגיד ומשרדיו הראשיים לבניין IBM שנבנה במרכז שיקגו, בתכנון האדריכל המודרניסטי מיס ון דר רוהה.
בשנת 1991 רוכז תחום שירותי טכנולוגיות המידע של IBM בזרוע בשם IBM Global Services. זרוע זו מעסיקה 190,000 מעובדי IBM ברחבי תבל.
בשנת 2008 ייצר IBM את המחשב הראשון ששבר את מחסום המיליון-מיליארד פעולות בשנייה.
מחשבים מרכזיים
בשנות ה-60 וה-70 כונו יצרני המחשבים בארצות הברית "IBM ושבעת הגמדים". שליטתו של IBM בשוק המחשבים המרכזיים החלה מסדרת מחשבי ה-700/7000, וגברה עם פיתוח סדרת המחשבים מערכת/360 (1964). סדרת ה-360 המשיכה להתפתח לסדרת ה-z/z9 של ימינו, ויחד עם המחשבים מבוססי מערכת ההפעלה MCP (ראשי תיבות של Master Control Program) של יצרן המחשבים בורוז (כיום יוניסיס) הם המחשבים היחידים המבוססים על ארכיטקטורה שהתפתחה מתקופה מוקדמת זו. עם זאת, ואף על פי שמחשבי ה-CMOS מבוססי ארכיטקטורה של 64 ביט מסדרת z/z9 מסוגלים עדיין להריץ את הקוד מבוסס ארכיטקטורת 24 ביט של מחשבי ה-360, אין שום דמיון במבנה הפנימי והחיצוני בינם לבין הסדרות הישנות.
קרב מרסא תלמאת
הדבורים במפרץ סואץ
ב-13 באוגוסט 1973 הייתה שוב חדירה של ספינת משמר מצרית מדגם 'דה-קסטרו' באור יום. שחק ערך את הכוח ולפי הנחיית מפקד הזירה, אל"ם אלמוג, נכנס לקרב. הספינה המצרית פתחה ראשונה באש. הדבורים התקרבו לטווח של 600 מטר ואז פתחו באש בו זמנית. ספינת המשמר המצרית ספגה נזקים והחלה להסתובב במעגלים. הרמטכ"ל, דוד אלעזר, הורה להחזיר את הדבורים. ספינת ה'דה קסטרו' המצרית שניזוקה קשה הצליחה לדדות חזרה לנמל עדביה, הועלתה לחוף לתיקונים ולא הוחזרה לכשירות (במלחמת יום הכיפורים הושמדה סופית, על החוף, בירי מטנק של צה"ל). לצד הישראלי היו שני פצועים קל. כשחזר לבסיס ספג ביקורת מפיקוד הזירה על כך שספינת המשמר לא טובעה. עוד נאמר כי היה עליו להסתער עם חרטום הדבור על ספינת המשמר. עם זאת, מפקד הזירה רחש אמון לכישורי הפיקוד של שחק ועודדו להמשיך כמפקד זוג דבורים.
IBM
עמית IBM
עמית IBM (IBM Fellow) היא הדרגה המקצועית הגבוהה ביותר, שיכול מדען, מהנדס, או מתכנת לקבל בחברת IBM. דרגה זו מוענקת פעם בשנה על ידי מנכ"ל IBM בכנס השנתי המכונה Corporate Technical Recognition Event (CTRE) לקבוצה של ארבעה עד תשעה עובדים. ניתן לראות בתואר זה, דרגת הערכה וכבוד הניתנים לעובד בחברה. הקריטריונים לקבלת הדרגה כוללים כישורים, הישגים ופוטנציאל תרומה לעתיד. הזוכים מקבלים מרווח פעולה ותקציבים נכבדים, כדי שיוכלו לממש את יכולותיהם בשטח ההתמחות שלהם. תוכנית זו החלה בשנת 1962, ומאז ועד 2009 קיבלו 218 איש את הדרגה הזו. נכון לסוף 2009 יש 73 עובדים פעילים בעלי דרגה זו, מתוכם אחד בישראל. אדוארדו (חיים) קאהן, שהיה עמית IBM פעל בישראל בשנים 2007–2009.
יבמ ישראל
החל מ-2020 IBM ישראל מתחזקת פודקאסט בשם "הדבר הבא", את הפודקאסט מעביר ד"ר יובל דרור.
קרב מרסא תלמאת
הטלת המשימה
בשעה 23:00 הועברה ברשת אלחוט דיבור מוצפנת הוראת מפקדת חיל הים דרך חדר השליטה בראס סודר לזוג הדבורים בים, שאמרה: - הקשר בין דבור 864 למפקדת חיל הים היה משובש. שינוי משימה נעשה דרך מוצב יחידה 838 בראס סודר מבלי לעדכן את מפקדת זירת ים סוף.
היחלצות ויציאה
המנוען הראשי בדבור 864 הצליח להניע את אחד המנועים ולשלב אותו לאחור. לאחר מספר ניסיונות הספינה ירדה משיפוע החוף ולא היה צורך בגרירה. שני הדבורים פנו ליציאה מהמעגן. תוך כדי היציאה לקח סג"ם נמרוד ארז, סגן מפקד 864, אקדח זיקוקים וירה חמישה זיקוקים לעבר הברטרם במגמה להדליקו. לפחות חלקם פגעו בו כי נראה בוער.
פינוי אווירי
עם יציאת שני הדבורים ממרסא תלמאת שקלה מפקדת זירת ים סוף אם להזמין מסוק לפינוי פצועים.
ציונים לשבח
אי הבהירות לגבי הדלקת הברטרם תיסכלה חלק מהמשתתפים בקרב. ביזמתו של כוכבי אזרן - מפקד ותיק העוסק בהנחלת מורשת בכלל ואתר הדבורים 'אבירי המפרץ' בפרט - קיבל רס"ל דני נחושתן תעודת הוקרה על חלקו בקרב מאת ראש מספן הים, תא"ל עודד גור לביא ב-19 מאי 2013. בכתב ההערכה נרשם כי נחושתן ירה והדליק את הברטרם.
סגן מרדכי דקל, מפקד דבור 867 שנכנס לסייע לתוך המעגן תחת אש כבדה והנהיג את אנשיו, קיבל שנים מאוחר יותר מכתב הערכה עליו חתום מפקד חיל הים לשעבר האלוף (מיל') זאב אלמוג, שהיה מפקד זירת ים סוף בתקופת הלחימה.
לקריאה נוספת
מסמכי חיל הים:
ראיונות כוכבי
ראיונות של כוכבי אזרן עם לוחמים בקרב זה ובקרבות סמוכים:
השוואת הרווחים
שיטה השוואת הרווחים בוחנת את העסקה על ידי השוואת הרווחיות של עסקאות שבוצעו בתנאים דומים על ידי חברות מתחומים דומים ואינן קשורות לעסקה הנדונה. על פי רוב בוחנים את הרווח התפעולי, אך ניתן להשוות יחסים פיננסיים אחרים.
אחד היתרונות של שיטת השוואת הרווחים הוא שהיא שמה דגש לסיכונים, הפעולות והנכסים של העסקאות הנבחנות ואפשר ליישמה גם כשהמוצר או השירות אינם זהים.
נשמה יתרה
מנהגים
יש נוהגים לקבל את הנשמה היתרה במחשבה, בשלושה שלבים בלילה (בשעת אמירת בואי כלה בפיוט לכה דודי - חלק הנפש, באמירת ברכו - חלק הרוח, ובברכת השכיבנו - חלק הנשמה.) ובשלושה שלבים ביום (באמירת נשמת כל חי - חלק הנפש, במילים ה' שפתי תפתח שבתחילת תפילת העמידה - חלק הרוח, ובאמירת כתר בתפילת מוסף - חלק הנשמה).
בעז
דמותו
בעז היה בנו של שלמון, שהיה בנו של נחשון בן עמינדב, נשיא שבט יהודה. מתואר כאיש עשיר וגיבור חיל, גר בבית לחם. בן אחיו של אלימלך, ובן דודה של נעמי.
המפלגה הכחולה (גרמניה)
המפלגה הכחולה (בגרמנית: Die blaue Partei או Die Blauen, הכחולים) היא מפלגת ימין גרמנית אשר נוסדה ב-17 בספטמבר 2017 ביוזמת פראוקה פטרי שפרשה מתנועת אלטרנטיבה לגרמניה.
אידאולוגיה
מדיניות המפלגה דומה מאוד לאלה של אלטרנטיבה לגרמניה אך מציגה עצמה כתנועה מתונה יותר, אם כי כלי תקשורת בגרמניה טוענים שהאידאולוגיה בין המפלגות כמעט זהה ואין ביניהן שינויים מהותיים. בדומה לאלטרנטיבה לגרמניה, הכחולים דורשים פיקוח גבולות מחמיר יותר, הגבלות על מתן מקלט לפליטים ואיסור על אזרחות כפולה.
ספקטרוסקופיית בליעה אטומית
עקרונות פעולה
כאשר מאירים חומר באלומת אור (או קרינה אלקטרומגנטית אחרת) עשויים חלק מהפוטונים להיבלע באטומי החומר ולעורר אותם - להעלות את האלקטרונים באטום מרמת היסוד לרמת אנרגיה (אורביטל) גבוהה יותר. כמעט לכל חומר ישנן רמות אנרגיה ייחודיות - אורביטלים בדידים אפשריים, שמעבר אלקטרון ביניהם נעשה רק על ידי קליטה או פליטה של ערכים מסוימים (קוונטים) של אנרגיה. תגובת חומר לקרינה מתבטאת בספקטרום תדירויות הבליעה או הפליטה של הקרינה. במקרה של ספקטרוסקופיית בליעה אטומית, מנתחים את ספקטרום הקרינה שעברה דרך החומר, באמצעות ספקטרומטר אופטי, ומקבלים ספקטרום בליעה. בספקטרום הבליעה יופיעו כל אורכי הגל של הקרינה בה הואר החומר, למעט אלו שנבלעו בו - במקום אלו יופיעו 'קווים חסרים'. זיהוי אורכי הגל החסרים יעיד על הרכב החומר הנבדק ועל מבנה רמות האנרגיה של האטום או התרכובת הכימית הנבדקת. במידה ויעד הבדיקה הוא זיהוי הרכבו וריכוזו של יסוד בחומר, הזיהוי יעשה על ידי הערכת כמות הקרינה שנבלעה והשוואת התדירויות החסרות לערכים הידועים עבור יסודות מוכרים (אנליזה ספקטרוגרפית). במידה ויעד הבדיקה הוא חקר המבנה וההתנהגות של חלקיק, אטום או מבנה מולקולרי, תוצאות הבדיקה ישמשו להערכת רמות האנרגיה וינותחו בהתאם ליעד המחקרי.
מיכאל סגן-כהן
מיכאל סְגן-כהן (2 במרץ 1944, ז׳ באדר ה׳תש״ד – 20 בפברואר 1999, ד׳ באדר ה׳תשנ״ט) היה אמן, הוגה, מרצה, היסטוריון, חוקר, אוצר ומבקר אמנות ישראלי. יצירתו נוגעת ברבדים שונים של מושג הישראליות, של השפה העברית ושל הקשר למקורות היהודיים ועם זאת היא אישית מאוד, כאשר הייצוג העצמי שבה מהווה יותר כ״אני פילוסופי״.
ביוגרפיה
בשנת 1973 עבר סגן-כהן לניו יורק והחל בכתיבת דוקטורט על עבודתו של האדריכל פרדריק קיסלר, מי שתכנן, עם ארמנד ברטוס, את היכל הספר במוזיאון ישראל. באותן שנים כתב ביקורות אמנות בכתבי עת אמריקאיים ולימד תולדות האמנות במוסדות אקדמיים שונים בניו יורק. על סף המעבר מהתאוריה לציור ממש ביקש סגן-כהן להתקרב אל קבוצת האמנים הישראליים שיצרו בניו יורק מינימל וקונספט, בדרך כלל תוך התנגדות מגמתית לישראליותם. הקרבה למעגל האמנים הישראליים והניסיון להתחקות אחר סודותיהם, ריח הצבע ואווירת העשייה חיזקו את רצונו וקירבו אותו למעגל העשייה האמנותית בכלל: ״ככל שאתה נכנס לתמונה, אתה מתפתה לנסות את הדרך שלך. בראש כבר הסתובבו לי הרבה זמן שאלות ממשיות וציוריות. רציתי לצאת קצת מהאקדמיות והביקורת, שיש בה מין דו״ח אובייקטיבי ודוקומנטארי״.
אריה זקס (משורר)
קריירה כבמאי תיאטרון
בעקבות הצלחת המחזה "השלום" קיבל זקס מספר הצעות לביים הצגות נוספות באופן מקצועי. ההצגה הבאה שביים הייתה "כלאדם" בתיאטרון החאן, מחזה מוסר אנגלי מסוף המאה ה-15, אשר זהות מחברו אינה ידועה. ההצגה עלתה לראשונה במאי 1969 בהשתתפות ז'אק כהן, מוטי ברכאן, עליזה רוזן וסטודנטים באוניברסיטה העברית. והייתה תחילה אומרה לעלות לזמן קצר, כהפקת חובבים ולא באופן מסחרי בסיוע כספי של האוניברסיטה, כאשר כל השחקנים משחקים בהתנדבות. ההצגה זכתה להצלחה רבה, ולביקורות חיוביות, ועלתה שוב לאחר חודשים, והוצגה במשך כחצי שנה.
אלפרד מילנר
אלפרד מילנר (באנגלית: Alfred Milner; 23 במרץ 1854 – 13 במאי 1925) היה מדינאי בריטי בשלהי המאה ה-19 ותחילת המאה ה-20.
הצפנת פליאיי
סכימות הצפנה וחתימה דיגיטלית
לפענוח:
דוגמה במספרים קטנים
לצורך הצפנת המסר m=12345 בוחרים מספר אקראי נניח r=47026 ואז מחשבים את.
ההופכי הכפלי של 24420 מודולו 49319 הוא 27388 לכן.
פרמוטציה חד-כיוונית עם דלת מלכודת
להלן סכימה לא הסתברותית המבוססת חלקית על RSA שנקראת פרמוטציה חד כיוונית עם דלת מלכודת כאשר דלת המלכודת היא \lambda. והיא מסתמכת על בעיית בהנחה שפירוק לגורמים של n היא בעיה קשה. למרות התלות ב-RSA הסכימה ראויה לציון בשל העובדה שפרמוטציות חד כיווניות עם דלת מלכודת (דוגמת RSA ורבין) הן אובייקטים נדירים וחשובים בקריפטוגרפיה מודרנית.
חואן קוואדראדו
אינטר מילאנו
ב-19 ביולי 2023 חתם באינטר מילאנו לעונה אחת.
זאווארט
זאווארט (בפולנית: Zawrat ובנוסף PZInż Zawrat) הוא אוטובוס, עירוני, אשר יוצר על ידי יצרנית הרכב הצבאית- פולנית Państwowe Zakłady Inżynierii PZInż בוורשה, בין השנים 1936–1937.
פלורס (גואטמלה)
העיר העתיקה של פלורס ממוקמת על אי בתוך אגם פטן-איצה (Peten-Itza) המחובר לחוף באמצעות גשר קצר. על האי התקיימה בעבר עיר של בני המאיה בשם טאיסאל (Tayasal). עיר זו הייתה המעוז האינדיאני האחרון במרכז אמריקה שנכבש בשנת 1697 על ידי הספרדים, ועל חורבותיה הוקמה העיר פלורס. העיר משתרעת על כל שטחו של האי הקטן והיא בנויה בצפיפות רבה.
לזלי קומפטון
קומפטון ניהל פאב בהייגייט היל שבצפון לונדון לאחר פרישתו. הוא מת ב-1984 כתוצאה מסיבוכים של מחלת הסוכרת, לאחר ששנתיים קודם לכן היה צורך לקטוע את רגלו.
עונת 2020/2021 בליגת העל הרוסית בכדורגל
בעקבות התפרצות נגיף הקורונה ברוסיה העונה נפתחה מעט יותר משבוע בלבד לאחר תום העונה הקודמת, כשמשחק הסופר קאפ הרוסי בכדורגל נערך ב-7 באוגוסט 2020. חלון ההעברות של הקיץ נפתח ב-26 ביולי ונסגר ב-17 באוקטובר 2020. בחורף חלון ההעברות היה פתוח בתאריכים 29 בינואר עד 25 בפברואר 2021 ובלט בכך שאלופת 2020, זניט סנקט פטרבורג, הייתה הקבוצה היחידה שלא ביצעה שום רכש. עם זאת, היא הבטיחה זכייה באליפות שלושה מחזורים לסיום והייתה לקבוצה הלא מוסקבאית הראשונה לזכות באליפות שלישית רצופה והשמינית בסך הכל מאז 1984.
הסופר קאפ הרוסי
משחק הסופר קאפ הרוסי 2020 הפגיש בין אלופת רוסיה 2019/2020 זניט סנקט פטרבורג וסגניתה לוקומוטיב מוסקבה וייערך ב-7 באוגוסט 2020. זו הפעם השנייה ברציפות שהשתיים נפגשות במסגרת הסופר קאפ הרוסי בכדורגל. זניט ניצחה וזכתה בתואר הסופר קאפ החמישי בתולדותיה ובעקבות הזכייה הבטיחה זכייה בתואר שלישי בשנה עם טרבל פנימי ראשון בתולדותיה, כאשר זכתה באליפות, בגביע ובסופר קאפ בשנת 2020.
הקבוצות במפעלים האירופיים
במקרה של זכייה בגביע רוסיה 2020/21, הקבוצה שתפסה את המקום הראשון או השני באליפות, או אם מחזיקת הגביע אינה מורשית להשתתף במפעלים האירופיים, המקום בליגה האירופית שמוענק למחזיקת הגביע מועבר לקבוצה שתפסה את המקום השלישי באליפות, במקרה זה, המקום בסיבוב המוקדמות השלישי של הליגה האזורית יוענק לקבוצה המדורגת 4 באליפות והקבוצה המדורגת 5 תתחיל את השתתפותה מסיבוב המוקדמות השני בליגה האזורית.
משפחה שנטמעה נטמעה
מקור הכלל וטעמו
הכלל נובע מדברי רבי יצחק המובאים בתלמוד:
שיטות הראשונים בהיקף הכלל
לעומת זאת לדעת הרמב"ם והר"ן גם לעתיד לבוא יהיה ההיתר תקף רק ביחס לממזרים שהתערבבו במשפחות הכשרות באופן שנשכחה הפסלות.
"כסף מטהר ממזרים"
לכלל זה מצטרפים דברי רבי יהושע בן לוי כסף מטהר ממזרים.
אליעזר בוגרד
משפחתו
אשתו חביבה כיהנה כמנהלת בית הספר "מאיר" בבית שאן, ולאחר מכן היתה לרופאת נשים ורופאת משפחה מפורסמת בבני ברק. לזוג נולדו חמישה ילדים. בנו הבכור הרב זאב הוא מחבר הספרים "והצנע לכת", "פרי אליעזר" ו"הלכות יחוד".
אקסצנטריות (מתמטיקה)
אליפסה
אם אורך חצי הציר הראשי של האליפסה הוא a, ואורך חצי הציר המשני שלה הוא b, האקסצנטריות נתונה בנוסחה: .
עלים לתרופה
רקע
הספר במתכונתו המוכרת כיום הוא חיבור של שני ספרים שיצאו לאור בעבר וקיבצו את מכתביו של רבי נתן, האחד בשם "עלים לתרופה" והשני בשם "מכתבי מוהרנ"ת". את המכתבים קיבץ וערך תלמידו של ר' נתן, ר' נחמן מטשערין. במהדורות החדשות נדפסו בנוסף 9 מכתבים של רבו, רבי נחמן מברסלב, וגם מכתבים שכתב בנו רבי יצחק מצפת לאחר עלייתו לארץ ישראל.
Death Bed (Coffee for Your Head)
הצלחה
נכון ליוני 2020, נוצרו עשרות מיליוני סרטונים בפלטפורמת שיתוף הווידאו טיקטוק המשתמשים בשיר, שקיבלו סך של כשבעה מיליארד צפיות.
טקס פרסי אוסקר ה-55
טקס פרסי אוסקר ה-55 (באנגלית: 55th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1982 נערך בדורותי צ'נדלר פביליון שבלוס אנג'לס, קליפורניה, ב-11 באפריל 1983. הנחו את הטקס השחקנים לייזה מינלי, דאדלי מור, וולטר מתאו וריצ'רד פריור.
סרטים עם מספר זכיות ומועמדויות
width="20px"|
מפעל לימוד משנה יומית והלכה יומית
פעילות הארגון
בתחילת שנת תשפ"ב הושק סדר לימוד חדש, "מִשְׁנָתַַיִים - ש"ס משנה בשנתיים", המציע מסלולים של לימוד ש"ס משניות בשנתיים.
הבורר
"הבורר" היא אחת מסדרות הטלוויזיה הפופולריות ביותר בישראל מאז הפקתה. הסדרה מתמקדת, בשילוב בין הדרמטי למותח, בעימות שבין החברה בכללה לנורמות של עולם הפשע, ובמיוחד בנורמות ובקודי ההתנהגות של העולם התחתון. בין השאר מבליטה הסדרה, באופן סאטירי, את הניגוד שבין אופני התנהגות מסוימים של חלק מגיבורי הסדרה (כמו הפגנת אדיקות דתית) ואופני התנהגות אחרים (כמו הזלזול המופגן בחיי אדם).
יוצרי הסדרה הם רשף לוי, שכתב את כל פרקי הסדרה והמציא את הקונספט שלה, ושי כנות, שביים את כל הסדרה.
בעיית ההתנגדות המינימלית של ניוטון
תיאור הבעיה
בטענה 34 של הספר השני של הפרינקיפיה, ניוטון כתב:
מיד לאחר הטענה הזאת מופיעה הפסקה המכילה את התנאי המפורסם שמקיים עקום אשר, כאשר הוא סובב סביב צירו, יוצר את הגוף שחווה פחות התנגדות מכל גוף אחר, בין כל הגופים בעלי רוחב ואורך נתון.
הבורר
הפקה ושידור
הסדרה, אשר הופקה במקור עבור חברת HOT, מאוחר יותר נרכשה לשידור גם על ידי חברת הלווין yes ובשנת 2016 שודרה בערוץ yes קולנוע ישראלי.
בעיית ההתנגדות המינימלית של ניוטון
הבנייה הסינתטית המקורית של ניוטון
ב-Scholium לטענות שלו על צורת הגוף בעל ההתנגדות המינימלית, ניוטון הציג את הבנייה הגאומטרית הבאה:
ליברליזם
בסוף המאה ה-18 ובמהלך המאה ה-19 בא הליברליזם לכדי ביטוי פוליטי ברפורמות נרחבות ששמו קץ לשיטה הפיאודלית, לזכויות היתר של האצולה, לתיאוקרטיה (ובפרט, לדומיננטיות של הכנסייה הקתולית) וכן למונרכיה האבסולוטית ברחבי אירופה, אמריקה הלטינית וצפון אמריקה. המורדים במהפכה האמריקאית, במהפכה הצרפתית ובמהפכות נוספות מאותה תקופה הושפעו מעקרונות הפילוסופיה הליברלית וזו עמדה בבסיס הצידוק המוסרי למהפכות אלו.
ראשית הליברליזם והמהפכה המהוללת
הליברליזם גובש לראשונה כפילוסופיה עקבית ותנועה פוליטית מובהקת במהלך עידן הנאורות, החל מסוף המאה ה-17 בעיקר באנגליה וצרפת. באנגליה תנועת "המשַטְחים" (Levellers) פעלה בזמן מלחמת האזרחים האנגלית (1642–1651) בקרב מעמד הביניים וקראה להרחבת זכות הבחירה לפרלמנט, שוויון בפני החוק וביטול מונופולים על פי חוק, וכן טענה בגנות שחיתותם הן של המלך והן של הפרלמנט. במספר מובנים הייתה תנועת המשטחים התנועה הפוליטית הליברלית המובהקת הראשונה, אם כי הישגיה הפוליטיים היו זעומים ומנהיגיה הושלכו לכלא. מלחמת האזרחים האנגלית אומנם החלישה בפועל את כוחו של המלך מפני הפרלמנט (כפי שניכר למשל בחוק ההביאס קורפוס של 1679), אבל הייתה זו המהפכה המהוללת (1688–1689) ובעקבותיה חוק הזכויות של 1689 עליו אולץ לחתום ויליאם השלישי, מלך אנגליה, שהשלימו את הפיכתה של אנגליה ממונרכיה אבסולוטית למונרכיה חוקתית (ומבחינות רבות – רפובליקה), בה המלך כפוף לפרלמנט.
המהפכה הצרפתית
אלא שרבים מבין פשוטי העם העניים היו עוינים לבורגנים ועושרם. פשוטי העם הללו, העוינים לבורגנים, כונו הסנקילוטים (מצרפתית: "חסרי האברקיים"). הם דרשו כי המדינה תטיל פיקוח מחירים על מוצרי בסיס, תספק מזון לנצרכים, תעניש סוחרים אוגרי סחורות ומעל לכל – תנקוט יד קשה כנגד מתנגדי המהפכה. צעדים אלו היו מנוגדים לרוח החוקה ומנסחיה מקרב הז'ירונדינים המתונים יחסית. לאחר שהמון סנקילוטים זועם הסתער על ארמון ורסאי והרג כמה מאות שומרים שווייצרים, נדחקו הז'ירונדינים מהאסיפה המכוננת, ואת מקומם תפסו היעקובינים הרדיקלים יותר – שגם תמכו במעורבות ממשלתית רבה בכלכלה. בראש היעקובינים עמד מקסימיליאן רובספייר, שהתמנה ביולי 1793 לשליט צרפת. רובספייר הוציא לפועל את "שלטון הטרור", במסגרתו נערפו ראשיהם של בין 16,000 ל-40,000 בני אדם באמצעות גיליוטינה. נערפו גם ראשיהם של רבים מהז'ירונדינים, שהוכרזו עתה כאויבי המהפכה. כמו כן יישם רובספייר פיקוח כלכלי נוקשה לצד מדיניות החרמת רכוש מעשירים וחלוקתו לעניים. מאותו שלב המהפכה הצרפתית לא נסובה על טהרת הליברליזם אלא שילבה גישות אוטוריטריות וסוציאליסטיות שונות. צרפת המשיכה ועברה תהפוכות רבות עד שלבסוף, בשנת 1953 אימצה חוקה המשלבת בין גישה ליברלית לגישה סוציאליסטית. חוקת צרפת כיום, מצד אחד אוסרת על כל אפליה (כולל אפליה מתקנת), בשל עקרון השוויון בפני החוק וברוח הצהרת זכויות האדם והאזרח, שעקרונותיה נקבעו כבעלי ערך חוקתי – אך מצד שני מבטיחה לכל אזרח את "הזכות לעבודה" וזכויות חיוביות אחרות מסוג זה, שאינן תואמות לגישה הליברלית.
הטיפולוגיה של פרידריך האייק
בשנת 1848, פרנסיס ליבר הבחין בין מה שהוא כינה "חירות אנגליקנית לעומת חירות גאליקנית". ליבר טען כי "המטרה הגדולה של החירות האנגליקנית היא להגיע למידה הגבוהה ביותר של עצמאות, שעדיין מתיישבת עם בטיחות ועם ערובות לאומיות רחבות לחירות, והמקור העיקרי שממנו שואבת החירות האנגליקנית את כוחה הוא הסתמכות עצמית". מאידך גיסא, חירות גאליקנית "היא דבר שמנסים לקבל מהממשלה... הצרפתים מחפשים את הדרגה הגבוהה ביותר של ציוויליזציה פוליטית – בְארגון, כלומר, הם מחפשים את מידת ההתערבות הגבוהה ביותר מצד כוח ציבורי".
בצלאל יפה
תולדות חייו
יפה נולד בעיר גרודנו שברוסיה הלבנה, בתחום המושב היהודי של האימפריה הרוסית (כיום בבלארוס), נצר למשפחת רבנים ידועה, ובן בנו של הרב מרדכי גימפל יפה מרוז'ינוי. יחד עם אחיו, אריה לייב יפה, היה בין חובבי ציון הראשונים בעיר ועסק במסחר ובחינוך, בין היתר הקים את החדר המתוקן הראשון בעיר והיה ציר לקונגרסים הציוניים הראשונים. ב-1903 הוזמן על ידי מנחם אוסישקין להשתתף בכנסייה הארצישראלית הראשונה (והיחידה שהתקיימה) בזכרון יעקב. ב-1909 עלה לארץ ישראל בעצמו.
אליפות העולם באתלטיקה 2009
נשים
במאבק בין הקנייתיות לאתיופיות על השליטה בריצות הבינוניות, הייתה ידן של הקנייתיות על העליונה. ויויאן צ'רויוט ניצחה בריצת 5000 מטר, בעוד לינט צ'פקוומואי מסאי ניצחה בריצת 10000 מטר.
רצח בשבת בבוקר
רצח בשבת בבוקר בטלוויזיה
ב-1991 ביים נדב לוויתן לטלוויזיה את הסרט "רצח בשבת בבוקר", על פי תסריט של בתיה גור. השתתפו בסרט: ארנון צדוק כמיכאל אוחיון, והשחקנים אבנר חזקיהו, גילת אנקורי, צופית גרנט, מילי אביטל, דן תורן ואחרים. הסרט שודר בשני פרקים בתחילת 1992 ב.
גביע דייוויס 1930
משחק בין מנצחי הבתים
המשחק בין מנצחי הבתים התקיים בפריז, צרפת במהלך 20-18 ביולי 1930. נבחרת ארצות הברית ניצחה את איטליה עם התוצאה 1:4.
ראש ממשלת כורדיסטן העיראקית
1992–2005
הבחירות הראשונות לפרלמנט הכורדי נערכו ב-1992, לאחר שכורדיסטן העיראקית זכתה העצמאות דה-פקטו ב-1991, הסתיימו בתיקו בין שני הגושים העיקריים, המפלגה הדמוקרטית של כורדיסטן והאיחוד הפטריוטי של כורדיסטן, כשכל אחת מחזיקה ב-50 מתוך 100 מושבים, הן החליטו להקים ממשלת אחדות, שבראשה עמד פואד מעסום, איש האיחוד הפטריוטי של כורדיסטן. ממשלת האחדות התמוטטה במהרה וב-1994 פרצה מלחמת אזרחים, שנמשכה עד להסכם וושינגטון ב-1997. ב-1996 הקימה המפלגה הדמוקרטית הכורדית בארביל ממשלה מתחרה לממשלת האיחוד הפטריוטי של כורדיסטן שישבה בסולימאניה. {| width="100%"
אסיה (מיתולוגיה)
אסיה (ביוונית: Ἀσία) ולעיתים קלימנה-אסיה (Κλυμηνη Ἀσία) היא אוקיינידית מהמיתולוגיה היוונית. כלומר, בתם של הטיטאנים אוקיינוס וטתיס. היא נחשבה הנימפה הפטרונית של אזור לידיה שכונה לעיתים גם אסיה, על שמה.
הרודוטוס תיעד מסורת שהכיר בתקופתו, לפיה היבשת אסיה נקראה על שם האוקיינידית אסיה. הרודוטוס מכנה אותה "אשתו" של פרומתאוס במקום "אמו". אולם, ייתכן ומדובר רק בכינוי שדבק לאשתו של פרומתאוס, הסיונה. שכן, בדומה לקלימנה-אסיה, נחשב פרומתאוס פטרון של אזור לידיה שכונה "אסיה".
ויטור באיה
קריירה
ב-2004 ייסדו באיה ואשתו קרן צדקה שמטרתה לעזור לילדים ונערים במצוקה. ב-2005 הוציא ספר אוטוביוגרפי שנקרא "99 - ויטור באיה" (99 - כמספר חולצתו בפורטו מ-1999).
צפן
הצפנה ככלי לקידוד והסתרת מידע הייתה קיימת משחר ההיסטוריה. בראשית דרכה נעשתה ההצפנה בעיקר בשיטות ידניות. שיטות ההצפנה בהן עסקו בעת העתיקה, עד תחילת המאה העשרים, נקראות הצפנה קלאסית במובן זה שהן נעשו בשיטת 'נייר ועט' או באמצעים מכניים בסיסיים כמו גליל הצפנה. בשיטות אלה הייתה חשיבות רבה להכשרתו של הצפן בהפעלתן של שיטות ההצפנה והפענוח, ובהן שיטות פשוטות כצופן שחלוף וצופן החלפה, ושיטות מורכבות יותר כצופן ויז'נר וצופן פלייפייר.
אסיה (פירושונים)
ראו גם
}}
ג'ף הנמן
ג'ף הנמן (אנגלית: Jeff Hanneman; 31 בינואר 1964 - 2 במאי 2013) היה גיטריסט אמריקאי ואחד ממקימי להקת הת'ראש מטאל סלייר. הנמן גדל בלוס אנג'לס במשפחה של יוצאי קרבות, כאשר אביו לחם בנורמנדי במלחמת העולם השנייה ואחיו במלחמת וייטנאם, וכתוצאה מכך הוא נמשך להיסטוריה צבאית החל מילדותו.
ביוגרפיה
הנמן חדל מלהשתתף במסע ההופעות של להקתו מתחילת 2011 עקב דלקת רקמות נמקית. בשנת 2012 יצאה הודעה כי החלים, אך בפברואר 2013 הודיע חברו ללהקה קרי קינג כי הוא עדיין סובל מבעיות בריאותיות המונעות ממנו לשוב ולעבוד עם סלייר. ב-2 במאי 2013 הנמן הלך לעולמו בצפון קליפורניה, לאחר שאושפז בבית חולים מקומי עקב סיבוך רפואי. במותו הותיר אחריו את רעייתו קתי, אחותו קטי ואחיו מייקל ולארי.
פיגוע ההתאבדות במסטונג
הפיגוע היה חלק מגל אלימות בפקיסטן שפרץ על רקע הבחירות הקרבות. מתחילת חודש יולי ועד לפיגוע במסטונג התרחשו ארבעה פיגועי טרור ברחבי פקיסטן. במהלכם נהרגו 20 איש ונפצעו עשרות. בנוסף, ביום הפיגוע במסטונג נכשל ניסיון להתנקש (בפעם השלישית) בחיי השר הראשי לשעבר של מחוז ח'ייבר פח'טונח'ווה, אקרם חאן דוראני. הפיגוע נערך באמצעות פיצוץ אופנוע תופת, שהופעל מרחוק. בפיגוע זה נהרגו חמישה אנשים ו-37 נפצעו. ארגון איתיחאד אל-מוג'הדין נטל אחריות על פיגוע זה.
תזכור הכל
וידאו קליפ
ב-1 במרץ 2020, הווידאו קליפ המלא של השיר עלה לערוץ היוטיוב של לידר. בקליפ רואים את לידר ומוקי נוסעים ביחד במכונית ומבצעים את השיר.
מוחמד אבו ניל
תארים
מכבי בני ריינה
אליעזר יהודה פינקל (השני)
ביוגרפיה
בכסלו תשפ"א מונה לחבר במועצת גדולי התורה.
שקמים
הקרב על ניצנים
סמוך לסוף מלחמת העצמאות, בנובמבר-דצמבר 1948, כבש צה"ל את האזור מחדש. שלדי הלוחמים נאספו ונקברו בקבר אחים בבית הקברות ב"ניצנים הישנה", ולאחר המלחמה הוקם הקיבוץ מחדש 3 ק"מ דרומה משם.
גטו ריגה
"הגטו הגדול" ("הגטו הלטבי")
"הגטו הגדול" התקיים 37 ימים.
טבח יער רומבולה
בספטמבר 1941, ציווה היטלר על גירוש יהודי גרמניה מזרחה. היעד המתוכנן, מינסק היה כבר צפוף, ורכבות גירוש נוספות יצאו לגטו ריגה, שבעצמו היה צפוף. על מנת לפנות ליהודי גרמניה מקום, רצחו הנאצים ב-30 בנובמבר וב-8 בדצמבר כ-27,500 יהודים לטבים מהגטו ביער רומבולה הסמוך לגטו. רק כ-4,500 בחורים "כשירים לעבודה" שרדו את הטבח, ונשארו לעבודות ב"גטו הקטן".
"הגטו הקטן"
הונפקו דרכונים פנימיים שימשו כדי לשלוט באוכלוסייה, למשל, על מנת לקבל מרשם רפואי.
האוניברסיטה הלאומית של קולומביה
הרב דוד שרבני שימש כמרצה באוניברסיטה בקתדרה לעברית.
גטו ריגה
"הגטו הגרמני"
המשלוח הראשון שעבר ישירות אל "הגטו הגרמני" הגיע ב-13 בדצמבר 1941, והורכב מיהודים מקלן. משאית גז שימשה בריגה "לסנן" כמה משלוחים בטרנספורט האחרון מגרמניה.
טבח דונמונדה
בחודש מרץ 1942, החליטו מפקדי גטו ריגה שנעשה צפוף מדי בגטו, והם ארגנו שני מעשי טבח בקרב היהודים הגרמנים. מעשי ההרג הללו נודעו בשם "פעולות דונמונדה" (בגרמנית: Dünamünde Action) בהם נהרגו 3,800 אנשים, בעיקר ילדים, קשישים וחולים.
פעולות הרג שיטתיות
הרשויות הנאציות הקימו כלא ב"גטו הגרמני", ויהודים גרמנים ולטבים רבים נכלאו בו בחשד הכי קטן של הפרת הכללים בגטו. רבים מהם מעולם לא נראו שוב. השומרים נהגו לבצע חיפושים רבים בקרב האסירים ומי שנמצא עם אוכל, אפילו עם קליפות תפוחי אדמה, נעצר. סחר חליפין או הברחות מזון לתוך הגטו, שהיו הכרחיים להישרדות, גררו עונש מוות אם מישהו נתפס. התליות היו תכופות בגטו, כמעט לתופעה יומיומית. בדרך כלל גברים נתלו, ואילו הנשים נלקחו לבית הקברות ונורו על ידי מפקד הגטו קראוזה.
בסך הכל הובאו לגטו הגרמני 20,057 מיהודי הרייך. ב-10 בפברואר 1942 נשאר רק 15,000 מהם בחיים. יהודי הגטו הגרמני לא ידעו תחילה כי רבע מהם כבר הושמדו. להם היה ברור שהם נחוצים בתור עובדי כפייה ולכן הם קיוו כי כוחם יישמר עד שהמלחמה תסתיים. אולם, לאחר מכן החלה לצוץ אצלם השמועה כי הגרמנים הביאו אותם לריגה לשם השמדה. כמה מהם עבדו במטה כוח המשימה למיון בגדים ותכשיטים שנלקחו מן הקורבנות של מעשי הטבח בלטביה. חפצים אישיים רבים של הקורבנות הגיעו אל ריגה, בהם מזוודות עם השמות והכתובות עליהם. עובדי הכפייה החלו לחשוד כי הם הבאים בתור. הנאצים נתנו את המשימה של חפירת קברים לקבוצה בשם "פקודת קראוזה השנייה" שהייתה מורכבת מ-38 גברים יהודים, שקיבלו הוראה לא לספר על ההרג ההמוני. 16 גברים ששרדו וחזרו לגטו הגרמני, סיפרו לאסירים על ההרג ההמוני שבוצע ביערות סביב ריגה.
לאחר המלחמה: הנצחה
בשנת 1989 הוקם מוזיאון יהודי קטן לזכר הגטו. בשנת 1993 הוקמה "עמותת ניצולי גטו ריגה" העוסקת בתמיכה כספית בניצולים. ב-ספטמבר 2010 בסמוך למקום בו היה הגטו נפתח "מוזיאון גטו ריגה ושואת יהודי לטביה". באתר שוחזר רחוב אחד עם שער וגדר תיל. וכן הוצב בו קרון רכבת מדגם זהה לזה ששימש לשליחת יהודים אל מחנות ההשמדה, ובו מיצג זיכרון. לאורך הרחוב - שלטים עם שמות של יותר מ-75,000 יהודים לטביים שנספו בשואה וכן תמונות מאותם הימים. לאתר הועבר צריף שהיה בגטו. הצריף שופץ ובקומת הקרקע מוצבת תערוכת דגמים מיניאטוריים של בתי כנסת שהיו בלטביה. בקומה העליונה שוחזרה דירה יהודית כפי שהייתה בימי השואה. בנוסף לכך במקום מספר תערוכות על יהדות ריגה לפני השואה.
ביער רומבולה הוקם אתר הנצחה ליהודים שנטבחו במקום, שבליבו אנדרטת זיכרון בצורת מנורה ומסביבה אבנים מסודרות בצורת מגן דוד ועליהן חקוקים שמות הנרצחים.
נחשון ישראלי
שירותו הצבאי
עם גיוסו לצה"ל התנדב ישראלי לחטיבת הצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. לאחר הקורס שב לצנחנים ושימש במספר תפקידי פיקוד. לאחר מכן השתחרר מצה"ל. במלחמת ששת הימים השתתף כמפקד מחלקה וכסגן מפקד הפלוגה בקרב בדרך שכם בירושלים, במלחמת יום הכיפורים לחם כמפקד פלוגה במילואים בחטיבה 55, בין היתר במבצע אבירי לב ובקרב סרפאום. בהמשך שימש ישראלי במספר תפקידי פיקוד בחטיבה, ובמלחמת לבנון הראשונה שימש כמפקד גדוד 8150, גדוד צנחנים במילואים בחטיבה 623, אשר סופח לכוח השריון שבפיקוד תא"ל יוסי פלד ("כוח יוסי").
סטאטיוס
יצירתו
כמשורר, סטאטיוס היה מגוון ביכולותיו וחתר לייצג את יצירתו כאוטיום. מאחר שהיה תלמידו של אביו המשכיל, סטאטיוס היה בקיא ברוחבה של הספרות הקלאסית והציג את לימודו בשירתו הצפופה ברמיזות. הוא היה מסוגל לחבר במשקלי הקסמטר 11 הברות, אלקאי  וסאפפי , כדי לייצר יצירות אפיות מאולתרות שנחקרו לעומק מעודנות מאוד ומלוטשות, וכן לעסוק במגוון של נושאים עם המיומנות הרטורית והפואטית המסחררת שהעניקה השראה לתמיכת הפטרונים שלו ושל הקיסר. חלק מיצירותיו של סטאטיוס, כמו שיריו עבור התחרויות, אבדו; בסכוליה ליובנאליס 4.94 שרדו ארבע שורות משירו של סטאטיוס על הקמפיינים הצבאיים של דומיטיאנוס (De Bello Germanico, "על המלחמה הגרמנית"), שחובר למשחקים של אלבה.
הבחירות לכנסת העשירית
ההערכות במפלגות אחרות
במהלך 1980 הושלמה התפוררותה של ד"ש למרכיביה, והיה ברור שהיא לא תיקח חלק משמעותי בבחירות הבאות. מפלגת שינוי בראשות אמנון רובינשטיין המשיכה בהתמודדות משמעותית, אך זכתה רק לתמיכה של 2–3 מנדטים בסקרים. חברי כנסת בודדים כאסף יגורי רצו ברשימות עצמאיות או במסגרת מפלגות קטנות אחרות, אך אלו נתפסו כלא יותר מקוריוז. מסוף 1980 נסובו דיונים בתקשורת סביב מפלגת המרכז שתחליף את ד"ש שהתפוררה. שני שמות נדונו בסקרים: משה דיין ועזר ויצמן. הסקרים נבאו לרשימת מרכז בראשות אחד מאלו, או בהשתתפות שניהם, חזרה על ההישג של ד"ש, ואף יותר מכך. אולם, עזר ויצמן סירב להתמודד ורשימתו של דיין, תל"ם, הייתה במגמת ירידה מתמשכת בסקרים, בעקבות הקיטוב במערכת הבחירות בין שתי המפלגות הגדולות. באפריל זכתה הרשימה בסקר מינה צמח לשבעה מנדטים בלבד ולקראת הבחירות כבר דובר על 2–3 מנדטים בלבד. דיין, ששבע שנים לפני כן היה הדמות הפוליטית הדומיננטית במדינה, הלך ודעך, גם מבחינה ציבורית וגם מבחינה רפואית. בתשדירי התעמולה של מפלגתו נראה דיין רזה וחיוור. באוקטובר 1981, פחות מחצי שנה לאחר הבחירות, הלך לעולמו.
הפער העדתי
בבחירות אלו שבה והופיעה בזירה מפלגה עדתית בשם תמ"י (תנועת מסורת ישראל). את המפלגה הקים אהרן אבוחצירא על רקע הסתבכויותיו בפלילים וסכסוכו עם יוסף בורג, אך היא משכה לשורותיה כוחות כבנימין בן אליעזר והיוותה במידה רבה הקדמה לעלייתה של תנועת ש"ס העתידה לקום לקראת הבחירות הבאות.
פארק המצפה התת-ימי באילת
היסטוריה
חברת המצפה התת-ימי (coral world international) הוקמה בשנת 1974 על ידי מוריס קאהן ובבעלותה כיום מצפים תת-ימיים באילת, בפרת', אוסטרליה, מאווי (הוואי) ופלמה דה מיורקה.
מוסללה
אטימולוגיה
הוספת הגרש העליון לאות ריש ושינוי המילה "רע" הנמצאת פעמיים בשם השכונה לצליל "לה", המתקשר עם שירה, מוזיקה ואמנות יוצרת את המילה המהווה את הרעיון העומד בבסיס העשייה: עריכת שינויים קטנים במציאות באמצעים אמנותיים, שמובילים לשינוי בתמונה הכללית.
המרפסת של מוסללה
חלק מהמטרות של העמותה היא שימור זכרו של בית הספר "תורה ומלאכה", המוסד לאומנות ולאמנות הראשון בארץ ישראל המודרנית שקם במקום בשנת 1882 והכשיר דור של יוצרים. עד תחילת שנות השבעים היה במקום מבנה אבן מרובע ונמוך שהיה שייך לחברת אליאנס, ובו פעל בית הספר שהיה מוסד חינוכי לבנים ברוח התנועה היהודית־צרפתית. בית הספר נועד במקור לבני העדה הספרדית בירושלים, אך בפועל למדו בו גם נוצרים ומוסלמים.
הבלש המזמר
השפעה
ב-2003 יצא לאקרנים סרט קולנוע אמריקאי, עיבוד של הסדרה בכיכובם של רוברט דאוני ג'וניור ומל גיבסון, כשמקום ההתרחשות הוא לארצות הברית.
פיוס השמיני
פיוס השמיני (בלטינית: Pius VIII; 20 בנובמבר 1761 – 30 בנובמבר 1830), היה אפיפיור מ-31 במרץ 1829 ועד מותו. שמו לפני הכתרתו היה פרנצ'סקו סבריו קסטיליוני (Francesco Saverio Castiglioni). בתקופתו התרחשה האמנציפציה הקתולית בבריטניה שאותה קידם בברכה, ומהפכת יולי בצרפת שאותה קיבל בחוסר רצון.
חג המולד
התאריך בכנסיות השונות
שוני זה נובע מכך שרוב הכנסיות המזרחיות לא קיבלו את הלוח הגרגוריאני, ולפיכך הן מציינות את חג המולד על-פי הלוח היוליאני הישן. הכנסייה היוונית-אורתודוקסית אימצה לוח שנה משלה הדומה מאוד ללוח הגרגוריאני, ולפיכך זוהי הכנסייה המזרחית היחידה החוגגת את חג המולד ב-25 בדצמבר, ביחד עם הכנסיות המערביות. בין שנת 1900 לשנת 2099 יש פער של 13 ימים בין הלוח הגרגוריאני ללוח היוליאני.
קישוטי חג המולד
נהוג לקשט עץ אשוח באורות ובקישוטים, ולקשט את הבית בצמחייה ירוקה ובדבקון. כמו כן, ישנו שימוש באורות חג המולד לקישוט בחג. בצפון אמריקה ובדרום אמריקה נהוג לקשט את הבתים מבחוץ באורות, ולעיתים במזחלות, אנשי שלג ושאר דמויות הקשורות בחג. רשויות מקומיות נוהגות לקשט את המקומות הציבוריים בשלטים ובאורות, הנושאים אופי דתי. ב-1984 פסק בית המשפט העליון של ארצות הברית בפסק דין לינץ' נ. דונלי כי הענקת מימון של רשות מקומית לתצוגה שכללה את תיאור לידתו של ישו אינה עומדת בניגוד לתיקון הראשון לחוקה העוסק בהפרדת הדת מן המדינה.
החג באמנות ובתקשורת
כן מקרינים בחג זה את הסרט "נס ברחוב 34" בה מככבת נטלי ווד כילדה המתלבטת האם סנטה קלאוס היא דמות אמיתית או דמיונית.
היבטים כלכליים של החג
החג הוא תמריץ לכלכלות הארצות החוגגות אותו. המכירות עולות כמעט בכל התחומים, ומוצרים חדשים מוצגים לקהל. "עונת חג המולד" מתחילה מספר ימים לפני מועד החג. החג עצמו הוא היום היחיד בשנה בו נהוג לסגור את כל החנויות. גם לאחר החג נמשך ההיבט הכלכלי, כאשר "מכירות חג המולד" נמשכות לרוב עד ל-1 בינואר הוא ראש השנה האזרחית.
ראו גם
מנהגים ממתקי חג המולד ביהדות
Diskoton
Diskoton היא חברת תקליטים שפעלה בסרייבו בתקופת הרפובליקה הפדרלית הסוציאליסטית של יוגוסלביה.
שמגלה
בקרב התגרה והבילינים באריתריאה לשמגלה תפקיד פוליטי מובהק. בחברות אלו השמגלה מחזיק בתואר שום ("שליט") ומהווה מעמד אצולתי. בתקופת השלטון האתיופי על אריתריאה שמגלה רבים ישבו בבית הנבחרים בעידוד הממשל וכדי לייצג את כלל קבוצות התגרה.
בית ספר שדה
פעילות
בתי ספר שדה ממוקמים בלב הטבע הישראלי, במקומות מרכזיים בעלי נוף ייחודי ובסמיכות רבה למסלולי טיול אהובים ומעניינים. מדריכי החברה להגנת הטבע, צעירים ובוגרים, אשר נמצאים בבתי ספר שדה, מחוברים לשטח ולמתרחש בו ומלווים את המטיילים בין שבילי הטבע והנוף שבאזור.
פצאל 2
השכבות באתר
החפירה בפצאל 2 התמקדה במבנה שחלקו הצפון-מזרחי נפגע מפעילות מודרנית. התגלו שלוש שכבות - שתי השכבות התחתונות שכבות II ו-III הן מהכלקולית המאוחר, ואילו השכבה העליונה לא תוארכה.
בחדר הצפוני אותר פתח המבנה המרוצף באבנים שטוחות ובחלקו הפנימי אבן פותה (אבן שבמרכזה חור או שקע לעיגון ציר של דלת או שער). מפינתו הצפונית-מערבית של החדר ממשיך קיר רוחב מערבה מחוץ לגבולות החדר, ומהווה חלק מקיר חצר פנימית בעלת מתאר טרפזי. בחצר זוהו שני מפלסי חיים, חלקם מרוצפים, שפער הגבהים ביניהם הוא 20 ס"מ בממוצע, דבר המעיד על שני שלבים, לפחות, בחצר. הממצא משכבה II אופייני מאוד לתקופה הכלקוליתית.
לוסי איוב
ביוגרפיה
איוב הגישה בשנית את הניקוד הישראלי במסגרת אירווזיון 2020 ובשלישית במסגרת אירוויזיון 2021, כשב-2019 היה זה הזמר יזהר כהן שהגיש את הניקוד במקומה, אולם ב-2022 בתאגיד החליטו להחליפה בשחקן דניאל סטיופין.
יוסקה מאיור
דמויות
ישנן דמויות משניות נוספות כמו: מפקדו- יצחק, חברתו (שבפרק האחרון הופכת לאשתו)- מירי, והלוחמים הרבים שלוחמים איתו - יאיר, יהושע, ינוש, מקס, סטפן, אברהם, בני, מנשה, אלי, ועוד רבים, אך הן דמויות שוליות יותר.
תגובות על הקומיקס
רוטמן מספר על אהדת הילדים לקומיקס: "הם רצו אחריי והציקו לי כל הזמן, בשאלות מה יהיה הלאה, מה יהיה בשבוע הבא".
יחסי גינאה–טורקיה
יחסי גינאה-טורקיה הם היחסים הדו-צדדיים שבין גינאה לטורקיה.
ליאו פרוץ
ליאופולד פֶּרוּץ (Leopold Perutz; 2 בנובמבר 1882, פראג – 25 באוגוסט 1957, באד אישל) היה סופר אוסטרי, אספן ומתמטיקאי, אחת הדמויות הבולטות בחיי הספרות באוסטריה. בחייו האזרחיים עבד כאקטואר. בערוב ימיו עלה לישראל, אך לא זכה בה להכרה.
סגנון ספרותי והנצחה
ב-1953 הופיע הרומן שנחשב ליצירת המופת שלו - "בלילה, מתחת לגשר האבן", סיפור של אהבה בלתי אפשרית בגטו פראג בתקופת המהר"ל, בין הקיסר רודולף השני, קיסר האימפריה הרומית הקדושה לבין היפהפייה היהודית אסתר, אשת הגביר מייזל. המחבר עסק חמש שנים בתלמוד ובקבלה על מנת להכיר לעומק את הווי הגטו, וציין כי כתב אותו "תחת הרושם המזעזע של השמדת ששת מיליונים מבני עמי". כשנתיים לאחר מותו הופיע ספרו האחרון "יהודה איש קריות של ליאורנדו", קומדיית אופי המתמקדת באפיזודה בחיי לאונרדו דה וינצ'י. הרומן "בין תשע לתשע" הוא מותחן פסיכולוגי, שריתק בין היתר קוראים כגון אריק אמבלר, פרידריך מורנאו ואלפרד היצ'קוק.
I Could Fall in Love
וידאו קליפ
נכון לאוקטובר 2020, מונה הצפיות של הקליפ עומד על למעלה מ-25 מיליון צפיות.
גרסאות כיסוי
מספר מוזיקאים הקליטו את השיר מחדש, בשלל סוגות מוזיקליות שונות. הזמרת והשחקנית האמריקאית הפוארטו ריקנית, ג'ניפר לופז, ביצעה ליפ סינק לשיר, בעת שגילמה את סלינה בסרט הביוגרפי "סלינה" משנת 1997, אשר זכה לשבחים מצד המבקרים. ב-The Wichita Eagle תואר השיר כ"מקסים להפליא" ואמר שהוא מבטא את הרגשות של מעריציה של סלינה. לופז כללה את "I Could Fall in Love" ברשימת השירים של סיבוב ההופעות שלה "Lets Get Loud Tour" משנת 2001, וביצעה אותו בהופעה שהתקיימה בקולוסיאום רוברטו קלמנטה בסן חואן, פוארטו ריקו, תוך שב-11 בפברואר 2003, כללה אותו באלבום הווידאו הראשון שלה, Jennifer Lopez: Let's Get Loud. הזמרת הקובנית גלוריה אסטפן ביצעה גרסת כיסוי לשיר במהלך  בשנת 2005; טרדל פרסם ב-The Dallas Morning News "כי זה היה ביצוע יפה". הזמרת הפוארטו ריקנית אנה הקליטה את השיר לאלבומה, Amor Latino. הזמר הקוריאני Im Tae Kyung ביצע את השיר כבלדת פופ, תוך שברקע ניתן היה לשמוע גיטרה. גרסה רגאיי של השיר בוצעה על ידי פיונה ונכללה באלבום, Best of Sweet Love.
המרוץ לדראג: אולסטארס עונה 3
זוכת העונה היא טריקסי מאטל ולמקום השני הגיעה קנדי דוונפורט.
פסק דין יששכרוב
השופט אשר גרוניס - בדעת מיעוט
החוקר הצבאי נהג שלא כשורה כאשר עיכב את ההודעה בדבר זכות ההיוועצות עד לאחר תום גביית האמרה מהמערער. אולם הוא לא פעל במכוון ובזדון, אלא מתוך טעות שמקורה בהיעדר שינון והטמעה של הנהלים החדשים אותה עת. לאחר תום גביית האמרה, סייע החוקר הצבאי ליששכרוב ליצור קשר עם הסנגוריה הצבאית על-מנת לממש את זכותו להיוועץ בעורך-דין, בהתחשב בכך, עוצמת הפגיעה בזכויותיו של יששכרוב לא הייתה קשה וחמורה במידה המצדיקה את פסילת קבילותה של ההודאה.
OK Computer
OK Computer הוא אלבום האולפן השלישי של להקת הרוק האלטרנטיבי הבריטית רדיוהד, אשר יצא לאור ב-1997 בחברות התקליטים פרלופון וקפיטול רקורדס.
מוזיקה ומילים
השיר הראשון "Airbag" נסמך על דגימה של מקצב תופים בנגינת פיל סלוואי, שהלהקה דגמה באמצעות סאמפלר, וערכה את הדגימה בעזרת מחשב מקינטוש, בניסיון לחקות את סגנונו של די ג'יי שאדו. תפקיד הבאס בשיר מתנגן ומפסיק באופן בלתי צפוי בדומה לסגנון הדאב של שנות ה-70. מילות השיר מאזכרות נושאים של תאונות דרכים וגלגול נשמות. תום יורק כתב את השיר על האשליה של בטיחות שמציעה התחבורה המודרנית."Paranoid Android" הוא מבין שירי הלהקה המוקלטים הארוכים ביותר. המבנה הלא שגרתי של השיר (השיר מורכב מארבעה חלקים שונים) מושפע מ "Happiness Is a Warm Gun" של הביטלס ו"Bohemian Rhapsody" של קווין, שגם להם אין את המבנה המסורתי של בית-פזמון-בית. הסגנון המוזיקלי של השיר מושפע מהפיקסיז. השיר נכתב על ידי יורק לאחר לילה לא נעים בפאב בלוס אנג'לס, שבו הוא ראה אישה מגיבה באלימות לאחר שמישהו שפך עליה משקה. שם השיר הוא אזכור למרווין האנדרויד הפרנואיד מתוך סדרת מדריך הטרמפיסט לגלקסיה של דאגלס אדמס. השימוש בקלידים אלקטרוניים ב-"Subterranean Homesick Alien" הוא דוגמה לניסיונות הלהקה לחקות את האווירה באלבום Bitches Brew של מיילס דייוויס. שם השיר הוא מחווה לשירו של בוב דילן "Subterranean Homesick Blues". השיר מושפע ממדע בדיוני ומתאר מספר בודד שמפנטז על שנחטף על ידי חייזרים. המספר משער כי, עם החזרה לכדור הארץ, חבריו לא יאמינו לסיפורו והוא יישאר חריג.
ניובררזאורוס
דינוזאור זה חי לחופי הים הפנימי המערבי לצד דינוזאורים צמחוניים כמו הקלאוזאורוס וזוחלים ימיים שונים.
הזירה הבין-תחומית
פעילות
הזירה נוסדה במסגרת העמותה לקידום תיאטרון בין-תחומי בהנהלת מריו חורחה קוטליאר בשנת 1988 תחת השם "הבמה", כתיאטרון אוונגארדי בין-תחומי. ככזו, היא נותנת במה לתכנים מקוריים ואישיים, תמיכה לאמנים בתחילת דרכם וחותרת לרמה מקצועית ואמנותית גבוהה על פי כל קנה מידה. ברפרטואר הזירה מופעי תיאטרון מקוריים בהפקת הזירה, מופעי תיאטרון המאומצים ונתמכים על ידי הזירה, הפקות מחול, מוזיקה, וידאו-ארט, שירה ומיצג.
גדילה מעריכית
שושנת מים
החידה מתארת בריכה שמכילה צמח שושנת מים. הצמח מכפיל את שטחו בכל יום, וביום השלושים מכסה את הבריכה כולה. משיב החידה נדרש לומר באיזה יום כיסתה השושנה חצי משטח הבריכה. חשיבה אינטואיטיבית מובילה אדם לענות שהתשובה היא היום ה-15, על אף שהתשובה הנכונה היא היום ה-29.
הנרי בנדיקט סטיוארט
הנרי בנדיקט סטיוארט (באנגלית: Henry Benedict Stuart; 6 במרץ 1725 - 13 ביולי 1807) היה חשמן בכנסייה הקתולית והטוען היעקוביטי לכתר אנגליה, סקוטלנד ואירלנד.
ביוגרפיה
לאחר הכישלון היעקוביטי אבדה כל תקווה ריאלית לחזרתו של בית סטיוארט לשלטון. הנרי החליט להצטרף לשורות הכנסייה הקתולית כחשמן למרות רוחו של אחיו צ'ארלס שראה את הצעד הזה כמחליש עוד יותר את מעמדו שלו באנגליה הפרוטסטנטית, בנוסף לכך כמה מתומכיו של צ'ארלס האשימו את הנרי בכך שלא עשה מספיק כדי שהצי הצרפתי יבוא לעזרתו של אחיו במהלך המרד.
הנרי היה הנצר האחרון לבית סטיוארט ופטירתו ב-1807 הביאה את הקץ על משפחת המלוכה הזאת.
קונצ'רטו לכינור של ברהמס
הביקורות לגבי היצירה היו מעורבות: המנצח הנס פון בילוב אמר, שיותר משהיצירה נועדה לכינור, היא "נגד הכינור". הנריק וייניאבסקי הגדיר את היצירה "בלתי ניתנת לנגינה", והכנר הווירטואוז פבלו סרסטה סירב לנגן אותה, משום שלא היה מוכן "לעמוד שם כשהאבוב מנגן את המלודיה היחידה ביצירה." בניגוד לביקורות הללו, מאזינים בני ימינו מרגישים לא פעם, שברהמס לא השתדל באמת לייצר מכשיר נוח להפגנת וירטואוזיות, כפי שאולי ציפו ממנו בני זמנו; לברהמס היו יעדים מוזיקליים רמים יותר. ביקורות דומות מושמעות כלפי קונצ'רטי לכלי מיתר של מלחינים גדולים אחרים, כמו הקונצ'רטו לכינור של בטהובן או "הרולד באיטליה" של הקטור ברליוז.
דרישות טכניות
ברהמס כתב עוד שלושה קונצ'רטי: הקונצ'רטו לפסנתר מס' 1 (1859), הקונצ'רטו לפסנתר מס' 2 (1881) והקונצ'רטו הכפול (1887) לכינור, צ'לו ותזמורת.
אפרים די-זהב
אפרים די-זהב היה גם סופר לילדים ובני נוער, וכתב כתריסר ספרים. הוא עיבד סיפורים לילדים מספרות העולם, וכתב גם ספרי מוזיקה לילדים ולבני הנוער.
על שמו נקרא רחוב בבאר שבע וכיכר בירושלים.
מרי וולסטונקראפט
ביוגרפיה
עד לעשורים האחרונים של המאה ה-18, חייה של וולסטונקראפט, שכללו מספר מערכות יחסים בלתי שגרתיות, קיבלו תשומת לב רבה יותר מאשר כתיבתה. לאחר שתי מערכות יחסים מוכות גורל עם הנרי פוסלי וגילברט אימליי (אבי בתה, פאני אימליי), נישאה וולסטונקראפט לפילוסוף ויליאם גודווין, מאבות התנועה האנרכיסטית. וולסטונקראפט מתה בגיל 38, עשרה ימים לאחר שילדה את בתה השנייה, והותירה אחריה כמה כתבי יד לא גמורים. בתה, מרי שלי, התפרסמה כסופרת אף היא, בעיקר בזכות ספרה "פרנקנשטיין". לאחר מותה של וולסטונקראפט פרסם גודווין בשנת 1798 את זיכרונותיה, בהם חשף את אורח חייה הליברלי, וכך הרס בשגגה את שמה הטוב במהלך מאה השנים הבאות. כיום נחשבת וולסטונקראפט לאחת ממייסדות הפילוסופיה הפמיניסטית, וכמקור השראה לתנועות הפמיניסטיות שהחלו להופיע בתחילת המאה העשרים.
מורשת
בינואר 1798 פרסם גודווין את: 'זכרונות מחברת הגנת זכויות האישה'. אף על פי שגודווין התכוון לתאר את דמותה של אשתו באהבה, בחמלה ובכנות, קוראים רבים לא ראו בעין יפה פרטים רבים שחשף מחייה, כגון ילדיה הלא חוקיים, חיי האהבה שלה וניסיונותיה לשים קץ לחייה. המשורר הרומנטי רוברט סאות'י האשים אותו ב"רצון להפשיט את גופת אשתו המתה מכל רגש". כמו כן פורסמו סאטירות מרושעות כגון: "הנקבות הלא מיניות". זכרונותיו של גודווין מתארים את וולסטונקראפט כאישה אמוציונלית שאוזנה על ידי הרציונליות שלו וכספקנית מבחינה דתית יותר מכפי שתואר בכתביה. השגותיו של גודווין באשר לאישיותה של וולסטונקראפט הונצחו במהלך המאה התשע עשרה וכמו כן הונצחה בשיריהם של מספר משוררים, ביניהם רוברט בראונינג וויליאם רוסק.
בעקבות זכרונותיו של גודווין, הושמצה וולסטונקראפט במשך מאה שנה והוקעה על ידי סופרים רבים. מרי הייז (חברתה הקרובה שסייעה לסעוד אותה בימיה האחרונים), שרלוט טרנר סמית, פאני ברני וגיין ווסט, יצרו בכתיבתן דמויות דומות לדמותה של וולסטונקראפט, כדי ללמד לקח מוסרי את קוראיהן. החוקרת קורה קפלן כתבה בשנת 2002, כי מורשתה של וולסטונקראפט "מסקרנת" ותיארה אותה כ"סופרת פעילה ומיומנת בז'אנרים רבים...עד לרבע המאה האחרונה קורות חייה של וולסטונקראפט נקראו בקפידה יותר מאשר כתביה". ברוח דומה כתבה החוקרת וירג'יניה ספירו, כי מעטים קראו את יצירותיה של וולסטונקראפט במאה התשע עשרה "כפי שתוקפיה רמזו או הכריזו שאף אישה המכבדת את עצמה לא תקרא את יצירותיה".
רומנים
בשני הרומנים שכתבה וולסטונקראפט: 'מרי' ו'מריה, או העוולות של אישה' - רומן לא גמור שהתפרסם לאחר מותה, היא מבקרת את מוסד הנישואין הפטריארכלי, את דיכוין של הנשים ונישולן מזכויותיהן הטבעיות.
ברומן הראשון 'מרי', נכפים על גיבורת הספר חיי נישואין ללא אהבה. היא מגשימה את תשוקתה לאהבה ולחיבה מחוץ לנישואין עם שתי מערכות יחסים רומנטיות. האחת עם אישה והשנייה עם גבר. הרומן השני, שנחשב לעבודתה הפמיניסטית הרדיקלית ביותר, נסוב על חייה של אישה שנכלאה בבית משוגעים על ידי בעלה. בדומה למרי, מוצאת גם מריה סיפוק מחוץ לנישואין, עם "אסיר" אחר וקיום יחסי ידידות עם אחד השומרים שלה. בסופו של הרומן מאמינה הגיבורה כי חייה מנותבים "לעולם שבו איש אינו מתחתן"
הרעב בארץ ישראל במלחמת העולם הראשונה
גורמי הרעב
שנת 1915 הייתה שנת בצורת וכן נחתה על הארץ מכת ארבה קשה. להקות גדולות של ארבה הגיעו ארצה וחיסלו יבולים שלמים. הגידולים החקלאיים בארץ הושמדו.
יחסי איסלנד–הפיליפינים
יחסים כלכליים
חברת הפיתוח הגיאותרמי הפיליפינית, מיזם משותף של "גייזר אנרגיה ירוקה" ו"רייקיאוויק אנרגיה השקעות" מאיסלנד, חתמה על הסכם שותפות ציבורית-פרטית בהקמת המתקן הגיאותרמי "ביליראן" באי וויסאיאס, שלו תפוקה של 49 מגה-ואט ועלותו כ-150 מיליון דולר. אולם, עקב משבר החוב האירופי והמשבר הפיננסי האיסלנדי, "אורקה אנרגיה אחזקות" לקחה על עצמה את התחייבויותיה הכספיות של החברה, וממשלת הפיליפינים צפתה כי קידוח בארות החיפוש יתחיל בשנת 2013. הפרויקט האמור יועיל לחמש חברות חשמל באיים בילירן ולייטה ולכ-1.9 מיליון תושבים. איסלנד והפיליפינים הן שתיים מהיצרניות הגדולות ביותר של אנרגיה גיאותרמית לייצור חשמל בעולם, ומדורגות במקומות השביעי והשני בהתאמה.
ינון צור
סגנונו המוזיקלי
בין המלחינים שהשפיעו עליו: סרגיי פרוקופייב, איגור סטרווינסקי, בטהובן, ג'ון ויליאמס, ג'רי גולדסמית' וג'ורג' גרשווין.
שרה גריי
ביוגרפיה
גריי נולדה בעיר נאנאימו, קולומביה הבריטית, קנדה.
ולדימיר אילין (שחקן)
ולדימיר אדולפוביץ' אילין (נולד ב־16 בנובמבר 1947) הוא שחקן קולנוע וטלוויזיה סובייטי-רוסי, אמן העם הרוסי בשנת 1999.
חיים אישיים
נשוי לזואי אילינה (לבית פילנובה). אחיינו - אלכסנדר אילין, שחקן קולנוע אף הוא.
ויקטור (יוטה)
היסטוריה
העיירה הוקמה בשנת 1910, כאשר סכר שנפרץ בסמוך לעיירה דזרט לייק הציף את אדמת דזרט לייק עם מים שהכילו אלקלי שהפכו את הקרקע באזור לקרקע אלקלית. השינוי בקרקע גרם לכך שלא היה ניתן לגדל גידולים חקלאיים באזור דזרט לייק וכתוצאה מכך תושבי דזרט לייק נאלצו לעבור לאזור אחר כדי להמשיך לעסוק בחקלאות. הם ייסדו עיירה חדשה 9.7 ק"מ מזרחית לאלמו שלה הם קראו ויקטור. תושבי ויקטור ייסדו במקום מספר בתים ובית ספר. חקלאי ויקטור התקשו לגדל גידולים חקלאיים בוויקטור, מכיוון שהאזור היה הרבה יותר יבש מאזור דזרט לייק. סופות חול שנוצרו בעקבות הדיונות באזור פגעו בשטחים החקלאיים ובעיירה. ב-1920 בצורת מתמשכת גרמה לתושבי ויקטור לנטוש את העיירה. מבנה בית הספר, בית הקברות ומספר מבנים נוספים נשארו נטושים באתר ולא נהרסו.
גריוט
רקע היסטורי
הפילוסוף הגרמני הגל אמר בראשית המאה ה-19: "אפריקה היא היבשת שאינה חלק מההיסטוריה של העולם, שאין בה תנועה או התפתחות". ראייה זו אומצה על ידי היסטוריונים חשובים, אף בתקופה המודרנית. ההיסטוריון הבריטי טרוור רופר אמר: "כיום אין בכלל היסטוריה אפריקאית, ישנה רק ההיסטוריה של האירופאים באפריקה, ואילו השאר שרוי באפלה: ואפלה אינה נושא להיסטוריה". בעיניו, יש להתמקד אך ורק בהיסטוריה של אירופה אשר מסבירה את התפתחות האנושות. כלומר, אפריקה נתפסה כיבשת שהייתה שרויה במצב סטטי, חסר תנועה.
הגריוט בעיני הקהילה
האצילים היו מודעים לכוח השפעת הגריוט על אנשי הקהילה, ולהיותו דמות מפתח ומנהיג חברתי ולכן, נהגו לתת לו מתנות ולגמול לו על פעולותיו. הגריוט היווה דמות חברתית ופעל במסגרת הציבורית ולכן לא הייתה לו מקור פרנסה. אותם התגמולים מאת האצילים, היוו לגריוט את פרנסתו העיקרית ולכן היו קריטיים עבורו.
בחברת המאנדה (mande)
חברת המאנדה, משמע, מדינות בהן יש דוברי שפת המאנדה (השפות המקומיות שהתפתחו במדינות אלה), שכן קשה לתחום מדינות אלה באופן חד משמעי מכיוון שמבחינה גאוגרפית גבולותיה משתנים בהתאם לאמונות דתיות ופוליטיות. ההגדרה במובן הצר יותר מתייחסת למולדת אחת שמרכזה בגבול בין מאלי וגינאה. משם התרחבה לבורקינה פאסו גינאה, סנגל, גמבינה, גינאה ביסאו, סיירה לאון, ליברה, חוף השנהב וגאנה.
הגורמים לשינויים בתפקיד הגריוט
סיבה נוספת אשר גרמה לשינוי בתפקיד הגריוט הייתה העובדה כי כוח ההכרעה ומתן הלגיטימציה למשטר עבר לכוחות הצבאיים עם כניסתו של המשטר הקולוניאלי. עם הופעתן של האליטות החדשות התהליכים והמינויים הפוליטיים בשלטון כבר לא התבססו על שושלת משפחתית. כאמור, באותה העת התפתחו הליכים פורמליים בכל הנוגע למילוי משרות ציבוריות ותפקידי מפתח בחברה. כתוצאה מכך התערער תפקידו של הגריוט, בתור הדמות אשר נותנת לגיטימציה לאצילים בקרב בני הקהילה.
אדה בלאקג'ק
המשלחת
אדה מתה בפאלמר ונקברה באנקורג' אלסקה.
ריברוקסבאן
אישורים והתויות בישראל ובעולם
אישורים והתוויות בישראל: ב-2010 קסרלטו אושרה למניעה ראשונית של פקקת ורידים תסחיפית (VTE) אצל מטופלים בוגרים אשר עברו ניתוחים להחלפת מפרקי ירך או ברך. ב-2012 אושרה למניעת שבץ מוחי באנשים שאובחנו עם פרפור עליות. ב-2013 אושרה לטיפול בפקקת ורידים תסחיפית, ולמניעת הישנות פקקת ורידים תסחיפית. התרופה כלולה בסל התרופות לפי קריטריונים רפואיים. אישורים והתוויות בעולם: 2008 - משרד הבריאות הקנדי אישר את שיווקה של ריברוקסבאן (קסרלטו) במינון של 10 מ"ג פעם ביום, למטופלים שעברו ניתוחים להחלפת מפרקי ירך או ברך על מנת למנוע VTE - פקקת ורידים תסחיפית. 2008 - הסוכנות האירופית לתרופות (EMA) אישרה שימוש בריברוקסבאן (קסרלטו) למניעת VTE - פקקת ורידים תסחיפית - אצל מטופלים בוגרים אשר עברו ניתוחים להחלפת מפרקי ירך או ברך. 2011 - מנהל המזון והתרופות האמריקאי (FDA) אישר את השימוש בריברוקסבאן כטיפול מונע עבור DVT - פקקת ורידים עמוקה, אשר עלולה לגרום לתסחיף ריאתי אצל מטופלים בוגרים אשר עברו ניתוחים להחלפת מפרקי ירך או ברך. התרופה רשומה בהתוויה זו גם בישראל מפברואר 2010. 2011 - מנהל המזון והתרופות האמריקאי (FDA) אישר את השימוש בריברוקסבאן (קסרלטו) כתרופה למניעת שבץ מוחי ותסחיף סיסטמי אצל מטופלים עם פרפור פרוזדורים שאינו על רקע מסתמי (הפרעה בקצב הלב). 2011 - הסוכנות האירופית לתרופות (EMA) אישרה את השימוש בריברוקסבאן באינדיקציה זו (מניעת שבץ מוחי ותסחיף סיסטמי בחולים עם פרפור פרוזדורים), וכן לטיפול בפקקת ורידים עמוקה (DVT) ומניעת הישנות פקקת ורידים תסחיפית (פקקת ורידים עמוקה ותסחיף ריאתי) 2011 - מנהל המזון והתרופות האמריקאי (FDA) אישר את השימוש בריברוקסבאן (קסרלטו) כתרופה למניעת שבץ מוחי ותסחיף ריאתי אצל מטופלים עם פרפור פרוזדורים ובדצמבר 2011 הרשות הרגולטורית האירופאית אישרה אף היא את השימוש בריברוקסבאן בהתוויה זו, וכן לטיפול בפקקת ורידים עמוקה (DVT) ומניעת הישנות פקקת ורידים תסחיפית (פקקת ורידים עמוקה ותסחיף ריאתי)
פיתוח קליני
ארבעה מחקרים קליניים שכללו מעל ל-12,000 מטופלים הראו שנטילה יומית של קסרלטו (הניתנת כגלולה, בבליעה) יעילה יותר בהשוואה לנטילה יומית של 40 מ"ג קלקסאן (הניתנת בהזרקה עצמית) עבור מניעת VTE אצל בוגרים אשר עברו ניתוחים להחלפת מפרקי ירך או ברך. עם זאת, הסיכוי לדימום היה גבוה יותר אצל המשתתפים שנבחרו באקראיות לנטול 10 מ"ג ריברוקסבאן ליום מאשר 40 מ"ג אנוקספרין ליום (ללא הבדל משמעותי סטטיסטית בין 2 הקבוצות), ומטופל אחד מתוך 6000 שנבחר בצורה רנדומלית לטול ריברוקסבאן נפטר מהרעלת כבד. ארבעת המחקרים כללו 2 מחקרים בחולים לאחר החלפת מפרק ברך (RECORD 1 ו-2) ושני מחקרים בחולים לאחר החלפת מפרק ברך) (RECORD 3 ו-4).
אסף (פירושונים)
{{פירושונים| אישים שנודעו בשם הפרטי "אסף":
נסיכות שוורצבורג-רודולשטאדט
היסטוריה
בשנת 1807 הצטרפה הנסיכות לקונפדרציה של הריין, ולאחר מפלת נפוליאון הצטרפה בשנת 1815 לקונפדרציה הגרמנית. בשנת 1816 נתן פרידריך גינטר, נסיך שוורצבורג-רודולשטאדט חוקה לתושבי הנסיכות, ובשנת 1835 הצטרפה הנסיכות לצולפריין.
סילביה סידני
ביוגרפיה
נולדה בשם סופיה קוסוב (Sophia Kosow) ברובע הברונקס שבניו יורק, לרבקה, מהגרת יהודיה מרומניה ולויקטור קוסוב, מהגר יהודי מרוסיה. הוריה התגרשו כשהייתה בת חמש וסידני גדלה לצד אמה ואביה החורג, רופא השיניים זיגמונד סידני. הוריה עודדו אותה ללמוד ריקוד ומשחק כדרך להתמודדות עם ביישנותה. למדה משחק בבית הספר של אגודת התיאטרון בניו יורק והופיעה בהפקות תיאטרון, שם זכתה לשבחי מבקרים על הופעותיה. בגיל 16 התגלתה על ידי צייד כישרונות מהוליווד.
שטאדה
שטאדה ממוקמת בסמוך לאזור המכונה "נידר-אלבה" (Niederelbe).
תחת שלטון דני
ב-1712 כבשה דנמרק את שטאדה ואת כל ברמן-ורדן. העיר נותרה בירת ברמן-ורדן גם לאחר שהדנים סיפחו אותה לנסיכות הבוחר מבראונשווייג-לינבורג (הנובר) בשנת 1715. כאשר בשנת 1823 הוחלפה ברמן-ורדן בצורת ארגון אזורית אחרת, שטאדה המשיכה להוות בירת חבל שטאדה.
התקופה המודרנית
ב-1757, בעקבות הפלישה הצרפתית להנובר, מצאו צבא הנובר תחת פיקודו של הנסיך ויליאם, דוכס קמברלנד, והממשל ההנוברי מקלט בעיר שטאדה. קמברלנד התכונן להגן גם על שטאדה, לפני הסכמתו לאמנת קלוסטרצפן (Klosterzeven) שהשרתה שביתת נשק זמנית.
וולטר הוד פיץ'
ביוגרפיה
עבודות אחרות נועדו לספר של "הצומח הבריטי" של ג'ורג' בנת'אם (1858). כאשר חזר הוקר ממסעותיו בהודו, פיץ' הכין ליטוגרפיות מתוך הרישומים של הוקר לרודודנדרון (1849–1851) ומרישומים של אמנים הודים, איורים לספר על "צמחי ההימלאיה" (1855). הוא גם הפיק את האיורים שהוצגו ב"הבוטניקה של ההפלגה האנטארקטית " של הוקר, המורכבת משלושה כרכים המכסים את צמחיית האנטארקטיקה, ניו זילנד וטסמניה שנאספו במשלחת רוס בשנים 1839–1843.